APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO ICIO
ADMINISTRACIÓN LOCAL — Municipal — Redondela (Ordenanzas e Regulamentos, 14/08/2018)

O Pleno do Concello, en sesión extraordinaria celebrada o día 7/06/2018, aprobou provisionalmente a modificación da Ordenanza Fiscal reguladora do Imposto sobre Construccións, Instalacións e Obras. Dado que no periodo de exposición pública non houbo ningunha reclamación contra dito expediente, e cumprindo o disposto no artigo 17 do Real Decreto Lexislativo 2/2004 do 5 de marzo, o expediente inicialmente aprobado considerarase definitivamente aprobado, sen necesidade de novo acordo plenario. Cumprindo o establecido no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, procédese á publicación íntegra desta modificación que afecta ao artigo 4 apartado 3 quedando redactado como segue: 3.—Establécense as seguintes bonificacións sobre a cota do Imposto: a) Ao abeiro do disposto no artigo 103.2 do Real Decreto lexislativo 2/2004, de 5 de marzo, que aproba o texto refundido da Lei reguladora das facendas locais, establécese unha bonificación na cota do imposto a favor das construcións, instalacións ou obras que sexan declaradas de especial interese ou utilidade municipal por concorrer as circunstancias de fomento do emprego que se detallan. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego. Corresponderá dita declaración ao Pleno da Corporación e se acordará, previa solicitude do suxeito pasivo, por voto favorable da maioría simple dos seus membros. A porcentaxe de bonificación será a seguinte: Para gozar da bonificación a que se refire este apartado, deberán concorrer os seguintes requisitos: a) Ser maior de 30 anos, con cargas familiares e non percibir prestación algunha por desemprego. b) Ser maior de 45 anos, beneficiarios da renda activa de inserción e esgotar as prestacións ordinarias de desemprego. Para poder gozar da bonificación prevista no presente apartado, o suxeito pasivo beneficiario deberá estar ao corrente no pago das súas débedas coa Facenda Municipal e nas cotas correspondentes á Seguridade Social. O goce definitivo da presente bonificación quedará condicionado, así mesmo, ao compromiso, por parte do titular da actividade, de que non se producirá o peche dos centros de traballo, por traslado a outro termo municipal ou outro Estado, no prazo dos tres anos seguintes á concesión da bonificación. Non procederá a aplicación de bonificación algunha se como consecuencia das devanditas construcións, instalacións ou obras sancionásese a comisión dalgunha infracción urbanística. Non se aplicarán bonificacións sobre a cota liquidada como consecuencia das actuacións da inspección de tributos nas que se determine unha base impoñible superior á declarada polo suxeito pasivo ao final das construcións, instalacións e obras. Nos casos en que como consecuencia da inspección tributaria realizada a base impoñible, é dicir o custo real e efectivo final, fóra superior en máis dun 5% á declarada polo suxeito pasivo como custo real e efectivo, perderase a bonificación que se puido conceder ou aprobar con anterioridade. Así mesmo, a recadación do imposto en período executivo e polo procedemento administrativo de prema, determinará tamén a perda da bonificación que se puido conceder ou aprobar con anterioridade. O Concello de Redondela comprobará, mediante o previo requirimento da oportuna documentación, que se mantiveron os requisitos esixidos para a bonificación prevista no presente artigo. En caso de incumprimento das mesmas, perderase a bonificación concedida, procedéndose á regularización da situación tributaria b) Bonificación do 25 por 100 para as construcións, instalacións ou obras referentes a vivendas de protección oficial. A bonificación prevista neste apartado aplicarase á cota resultante de aplicar, no seu caso, as bonificacións indicadas no apartado a). Esta modificación entrará en vigor o día da súa publicación no Boletín oficial da provincia de Pontevedra, e comezará a aplicarse a partir do día seguinte á súa publicación, permanecendo en vigor até a súa modificación ou derrogación expresa. Contra a aprobación definitiva da modificación desta Ordenanza unicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación da Ordenanza no Boletín Oficial da Provincia.